**Osobitná časť**

**K čl. I**

**K bodu 1**

Doplnením ods. 1 v § 50e sa navrhuje, **aby sa vypustila podmienka najmenej 3 -mesačného vedenia uchádzačov o zamestnanie v evidencii uchádzačov o zamestnanie pre vznik nároku na príspevok pre navrhované** skupiny znevýhodnených uchádzačov o zamestnanie. Ide o občanov, ktorí sa stali nezamestnanými z dôvodu skončenia pracovného pomeru z organizačných dôvodov výpoveďou zo strany zamestnávateľa alebo dohodou z tých istých dôvodov, z dôvodu ohrozenia chorobou z povolania, z dôvodu dosiahnutia najvyššej prípustnej expozície na pracovisku podľa osobitného predpisu alebo z dôvodu dosiahnutia veku, pre ktorý nemôže vykonávať pôvodné zamestnanie a **občanov mladších ako 25 rokov veku, ktorí skončili sústavnú prípravu na povolanie v dennej forme štúdia pred menej ako dvomi rokmi a nezískali svoje prvé pravidelné platené zamestnanie, t.j. zamestnanie, ktoré trvalo viac ako šesť po sebe nasledujúcich mesiacov.** Navrhovaná právna úprava vyplýva z aktuálnej potreby riešiť najmä tieto vybrané skupiny uchádzačov o zamestnanie, ktoré sa v tomto čase javia na trhu práce ako mnohopočetné a najviac znevýhodnené. Návrhom sa dočasne zabezpečí vytvorenie priaznivejších podmienok pre vstup týchto navrhovaných znevýhodnených skupín uchádzačov o zamestnanie na trh práce.

**K bodom 2 a 4**

S cieľom zamedziť zneužívanie príspevku na podporu vytvorenia nového pracovného miesta sa doplnením novej vety v § 50e odsek 1 a nového písmena k) v odseku 5 sprísňujú podmienky na poskytnutie tohto príspevku tak, že príspevok sa nebude poskytovať zamestnávateľovi, ktorý na vytvorené pracovné miesto príjme do pracovného pomeru zamestnanca, s ktorým skončil pracovný pomer výpoveďou z organizačných dôvodov podľa § 63 ods. 1 písm. a) a b) Zákonníka práce alebo dohodou z tých istých dôvodov v období 6 mesiacov pred uzatvorením dohody podľa odseku 5 tohto ustanovenia.

**K bodu 3**

Navrhovaným doplnením § 50e ods. 4 sa spresňuje dátum, od ktorého sa poskytuje príspevok na vytvorené nové pracovné miesto pre navrhované skupiny znevýhodnených uchádzačov o zamestnanie. **Rozhodujúcim dátumom, od ktorého sa najskôr poskytuje príspevok, je deň nasledujúci po dni nadobudnutia právoplatnosti rozhodnutia o zaradení uchádzača o zamestnanie do evidencie uchádzačov o zamestnanie.**

**K bodu 5**

Doplnením nového písmena m) v  § 50e ods. 5 sa v nadväznosti na znenie odseku 3 navrhuje doplniť do dohody o poskytnutí príspevku záväzok zamestnávateľa zachovať novovytvorené pracovné miesto najmenej 12 kalendárnych mesiacov.

**K bodu 6**

**Návrh prechodného ustanovenia v § 72j umožní na dočasné obdobie, do konca roka 2010, uvoľniť podmienky pri poskytovaní príspevku na** podporu samostatnej zárobkovej činnosti pre znevýhodnených uchádzačov o zamestnanie, ktorí sú občanmi **mladšími ako 25 rokov veku a ktorí skončili sústavnú prípravu na povolanie v dennej forme štúdia pred menej ako dvomi rokmi (absolventi škôl) a nezískali svoje prvé pravidelne platené zamestnanie, t.j. zamestnanie, ktoré trvalo viac ako šesť po sebe nasledujúcich mesiacov. Ide o znevýhodnených uchádzačov o zamestnanie** podľa § 8 ods. 1 písm. a) zákona. Navrhuje sa, aby sa príspevok na samozamestnanie mohol poskytnúť znevýhodnenému uchádzačovi o zamestnanie podľa § 8 ods. 1 písm. a) najskôr odo dňa nasledujúceho po **dni nadobudnutia právoplatnosti rozhodnutia o jeho zaradení do evidencie uchádzačov o zamestnanie pri splnení ostatných podmienok podľa § 49.**

**K čl. II**

Účinnosť vládneho návrhu zákona sa navrhuje od 1. decembra 2009.

Bratislava 14. októbra 2009

**Robert Fico v.r.**

predseda vlády

Slovenskej republiky

**Viera Tomanová v.r.**

ministerka práce, sociálnych vecí a rodiny

Slovenskej republiky

**K bodu 6**

**Návrh prechodného ustanovenia v § 72j umožní na dočasné obdobie, do konca roka 2010, uvoľniť podmienky pri poskytovaní príspevku na** podporu samostatnej zárobkovej činnosti pre znevýhodnených uchádzačov o zamestnanie, ktorí sú občanmi **mladšími ako 25 rokov veku a ktorí skončili sústavnú prípravu na povolanie v dennej forme štúdia pred menej ako dvomi rokmi (absolventi škôl) a nezískali svoje prvé pravidelne platené zamestnanie, t.j. zamestnanie, ktoré trvalo viac ako šesť po sebe nasledujúcich mesiacov. Ide o znevýhodnených uchádzačov o zamestnanie** podľa § 8 ods. 1 písm. a) zákona. Navrhuje sa, aby sa príspevok na samozamestnanie mohol poskytnúť znevýhodnenému uchádzačovi o zamestnanie podľa § 8 ods. 1 písm. a) najskôr odo dňa nasledujúceho po **dni nadobudnutia právoplatnosti rozhodnutia o jeho zaradení do evidencie uchádzačov o zamestnanie pri splnení ostatných podmienok podľa § 49.**

**K čl. II**

Účinnosť vládneho návrhu zákona sa navrhuje od 1. decembra 2009.

Bratislava 14. októbra 2009

**Robert Fico**

predseda vlády

Slovenskej republiky

**Viera Tomanová**

ministerka práce, sociálnych vecí a rodiny

Slovenskej republiky